SET ปิดเช้าพุ่งแรง 10 จุด รับแรงซื้อหุ้นพลังงาน-แบงก์ ลุ้นภาคบ่ายทดสอบแนวต้าน 1,580 จุด
SET ปิดเช้าพุ่งแรง 10 จุด รับแรงซื้อหุ้นพลังงาน-แบงก์ ลุ้นภาคบ่ายทดสอบแนวต้าน 1,580 จุด โดยดัชนีปิดตลาดเช้านี้ที่ระดับ 1,574.27 จุด บวก 10.39 จุด หรือ 0.66% มูลค่าการซื้อขาย 1.4 หมื่นล้านบาท
2 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,574.27 จุด บวก 10.39 จุด หรือ 0.66% มูลค่าการซื้อขาย 1.4 หมื่นล้านบาท
10 หุ้นดันดัชนีเช้านี้

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยในช่วงเช้าที่ผ่านมาปรับตัวขึ้นสวนทางกับตลาดหุ้นอื่นในภูมิภาคเอเชีย ที่ส่วนใหญ่เคลื่อนไหวอยู่ในแดนลบ น่าจะมีปัจจัยมาจากค่าเงินบาทที่ปรับตัวแข็งค่าขึ้น ทำให้คาดหวังกระแสเงินทุนไหลเข้า ประกอบการภาพการเลือกตั้งที่มีความชัดเจนมากขึ้นเป็นปัจจัยหนุนต่อตลาด
ส่วนแนวโน้มตลาดหุ้นไทยในช่วงบ่ายนี้ ยังต้องจับตาดูว่าดัชนีจะสามารถยืนได้ต่อหรือไม่ ท่ามกลางภาวะปัจจัยต่างประเทศที่ยังมีความไม่แน่นอนอยู่ ซึ่งหากไม่สามารถยืนได้ต่อให้จับตาการขายทำกำไรออกมา พร้อมให้แนวต้าน 1,577-1,580 จุด แนวรับ 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
CPALL มูลค่าการซื้อขาย 863.95 ล้านบาท ปิดที่  69.75 บาท เพิ่มขึ้น 1 บาท
PTT มูลค่าการซื้อขาย 733.75 ล้านบาท ปิดที่ 46.75 บาท เพิ่มขึ้น 0.75 บาท
PTTEP มูลค่าการซื้อขาย 724.69 ล้านบาท ปิดที่ 115.00 บาท เพิ่มขึ้น 1.50 บาท
BDMS มูลค่าการซื้อขาย 610.40 ล้านบาท ปิดที่ 24.90 บาท เพิ่มขึ้น 0.10 บาท
GULF มูลค่าการซื้อขาย 560.88 ล้านบาท ปิดที่ 81.25 บาท ลดลง 0.25 บาท